กลุ่ม “ทีวีดิจิทัล” วิ่งคึก! รอรับข่าวยืดชำระค่าไลเซ่นส์ 3 ปี โบรกฯ ชู WORK พีคสุดในกลุ่ม
กลุ่ม “ทีวีดิจิทัล” วิ่งคึก! รอรับข่าวยืดชำระค่าไลเซ่นส์ 3 ปี โบรกฯ ชู WORK พีคสุดในกลุ่ม
26 มี.ค. 2561

ผู้สื่อข่าวรายงานว่า ราคาหุ้น บริษัท บีอีซี เวิลด์ จำกัด (มหาชน) หรือ BEC ณ เวลา 11.35 น. อยู่ที่ระดับ 13.30 บาท เพิ่มขึ้น 0.30 บาท หรือ 2.31% สูงสุดที่ระดับ 13.40 บาท ต่ำสุดที่ระดับ 13.10 บาท มูลค่าการซื้อขาย 296.59 ล้านบาท
ขณะที่ราคาหุ้น บริษัท เวิร์คพอยท์ เอ็นเทอร์เทนเมนท์ จำกัด (มหาชน) หรือ WORK ณ เวลา 11.38 น. อยู่ที่ระดับ 66 บาท เพิ่มขึ้น 3 บาท หรือ 4.76% สุงสุดที่ระดับ 66.50 บาท ต่ำสุดที่ระดับ 62.50 บาท มูลค่าการซื้อขาย 295.04 ล้านบาท
ด้านราคาหุ้น บริษัท อาร์เอส จำกัด (มหาชน) หรือ RS ณ เวลา 11.39 น. อยู่ที่ระดับ 29.25 บาท เพิ่มขึ้น 0.50 บาท หรือ 1.74% สูงสุดที่ระดับ 29.50 บาท ต่ำสุดที่ระดับ 28.75 บาท มูลค่าการซื้อขาย 36.26 ล้านบาท
และราคาหุ้น บริษัท โมโน เทคโนโลยี จำกัด (มหาชน) หรือ MONO ณ เวลา 11.40 น. อยู่ที่ระดับ 4.12 บาท เพิ่มขึ้น 0.08 บาท หรือ 1.98% สูงสุดที่ระดับ 4.16 บาท ต่ำสุดที่ระดับ 4.02 บาท มูลค่าการซื้อขาย 37.94 ล้านบาท
โดยนักวิเคราะห์ บล.โนมูระ พัฒนสิน ระบุในบทวิเคราะห์ฯว่า ปัจจัยที่ส่งผลให้ราคาหุ้นกลุ่มทีวีดิจิทัลปรับตัวขึ้นอย่างร้อนแรง เนื่องจากลุ้นโอกาสคืนใบอนุญาต (License) ทีวีดิจิทัล (DTV) ผสานกับทางสำนักงานคณะกรรมการกิจการวิทยุกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) เตรียมเสนอคณะรักษาความสงบแห่งชาติ (คสช.) ใช้มาตรา 44 ช่วย DTV พักชำระค่าใบอนุญาต 3 ปี
รวมถึงลดค่าเช่าโครงข่าย (Mux) ลง 50% เป็นเวลา 2 ปี ผสานเม็ดเงินโฆษณาผ่าน DTV เดือน ม.ค.-ก.พ.61 เติบโต 15.23% เทียบกับช่วงเดียวกันของปีก่อน และ 18.2% เทียบกับช่วงเดียวกันปีก่อน
ด้านนักวิเคราะห์ บล.กรุงศรี ระบุว่า กลุ่ม TV Digital จะได้พักชำระค่าใบอนุญาตเป็นเวลา 3 ปี เป็นบวกกับ BEC, MONO, MCOT, WORK, RS โดยเลือก WORK เป็น Top pick